cyanic-selkie/wikianc huggingface dataset:
Црква „Св. Никола“ - Вардино
Внатре има живопис од XIX век. На таванот од штици е насликан Исус Христос Седржител, на западната страна композицијата „Страшниот суд“, која заедно со претставата на покровителот Свети Никола пострадала при доградбата на тремот.
Височински крај
Височинскиот крај (чешки: Kraj Vysočina - "vysočina" е чешки збор за „висорамнина“), е крај во Чешката Република, кој се наоѓа во југоисточниот дел на историската област Чешка и делумно во југозападниот дел на историскиот регион Моравија. Административен центар е градот Јихлава.
Кјетил Јансруд
Јансруд е роден во Ставангер, а потекнува од Винстра во Гудбрандсдален, на околу 40 км од Квитфјел.
Кариера
На Зимските олимписки игри 2006 во Торино, Јансруд завршил десетти во комбинација. На велеслаломската трка го скршил палецот и за него сезоната во 2006 година била завршена. Во септември му била откриена дискус хернија и не се натпреварувал цела сезона (2007). Јансруд за прв пат застанал на подиумот во Светскиот куп во јануари 2009 година во Аделбоден, а на светското првенство во февруари завршил деветти во супер комбинација.
На Зимските олимписки игри во 2010 го освоил сребрениот медал во велеслалом.
Својата прва победа во Светскиот куп Јансруд ја остварил во март 2012 година на домашен терен во Квитфјел; во сите три брзински дисциплини во текот на викендот се искачувал на подиумот, а во неделата победил во супервелеслалом.
На првата трка на Светското првенство во 2013 година во Шладминг, Јансруд паднал во супервелеслалом и ги скинал лигаментите на левото колено, со што ја завршил сезоната во 2013 година.
На Зимските олимписки игри во 2014 година во Сочи, Јансруд освоил злато во супервелеслалом и бронза во спуст. На првите трки од Светскиот куп по игрите, победил на две брзински трки во Квитфјел.
Во сезоната 2015, Јансруд победил на седум трки од Светскиот куп и таа сезона го освоил првото место во Светскиот куп во супервелеслалом и во спуст. На Светското првенство во Бивер Крик освоил сребрен медал во комбинација.
Во 2017 Јансруд победил на пет трки од Светскиот куп и го освоил првото место во супервелеслалом, второто во спуст и бил втор во генерален пласман за таа сезона. Тој исто така освоил сребрен медал на Светското првенство во супервелеслалом.
На Зимските олимписки игри во 2018 година во Кореја го освоил сребрениот медал во спуст кога завршил 0,12 секунди зад сонародникот и тренинг партнер Аксел Лунд Свиндал, иако водел во поголемиот дел од трката. Освоил бронза во супервелеслалом, со што го освоил неговиот петти олимписки медал: еден златен, две сребрени и две бронзени.
На Светското првенство во 2019 година во Шведска, Јансруд освоил злато во спуст откако за две стотинки го победил Свиндал во неговата последна меѓународна трка.
Во интервју во ноември 2021 година, Јансруд изјавил дека следната сезона веројатно ќе биде негова последна сезона во професионалното скијање. Во февруари 2022 година изјавил дека трката во Кветфјил на 4 март 2022 година ќе биде неговата последна трка. Тој се повлекол по трката на истата патека на која за прв пат победил во Светскиот куп во 2012 година.
Сезонски титули
4 титули: (1 спуст, 3 супервелеслалом )
Иван Ровни
Иван Ровни (Иван Андреевич Ровный; р. во ) — руски професионален друмски велосипедист, кој вози за професионалната континентална екипа.
Кариера
За сезоната 2014, Ровни се приклучил на.
Бил дисквалификуван од Вуелта а Еспања 2014 поради размената на удари со италијанскиот велосипедист Џанлука Брамбила при нивното бегство на шеснаесеттата етапа.
Арсениј Солунски
Арсениј Солунски (14 век) ― културен и книжевен деец од Солун.
Работел како ѓакон во Солун, а по навлегувањето на Турците во Македонија, заминал за Палестина. Таму останал седумнаесет години. Автор е на еден патопис, во којшто го опишува неговото патување низ Палестина. Делото е зачувано тринаесет преписи што настанале во периодот помеѓу 16 и 17 век. Најстариот од нив е напишан на традиционален црковнословенски јазик, со јусов правопис, а според јазичните особини се смета дека авторот бил од македонско потекло.
Рене Домал
Биографија
Рене Домал е роден на во, Франција. Неговиот татко бил наставник и државен службеник во Министерството за финансии, посветен на социјализмот и противник на свештенството. Домал заедно со уште свои тројца пријатели во Ремс ја основале групата „Phrères simplistes“, особено инспирирани од Алфред Жари, Артур Рембо и надреалното.
Рене Домал се оженил со Вера Миланова, поранешната сопруга на поетот Хендрик Крамер, која пак по смртта на Домал, се омажила за архитектот Расел Пејџ. Ненадејна и прерана смрт на Домал од туберкулоза на 21 мај 1944 година во Париз можеби била предизвикана поради експериментите кои ги правел на млади години со дроги и психоактивни хемикалии, вклучувајќи јаглерод тетрахлорид. Тој починал оставајќи го неговиот роман Mount Analogue недовршен, на кој работел до денот на неговата смрт.
Космос-1515
Општи податоци
Сателитот е лансиран од космодромот Плесецк, СССР на 15 декември 1983 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 97,7 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 663 км, а најмалото на 635.
NGC 756
NGC 756 — леќеста галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 756 се споменува и како MCG -3-5-29.
Откривање
Телото е откриено во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 756 е од видот S0. Видливиот сјај со голо око изнесува 14,5 m, а оној во рамките на интервалот од минималната до максималната честота 15,5 m, додека површинскиот сјај изнесува 13,4 m/лм2. NGC 756 има привидни димензии од 0,8' х 0,5'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 54 м 29 с, а неговата деклинација, односно висината на лакот на тој агол, - 16° 42' 27". Положбениот агол на објектот е во износ од 32°.
Други поделби
Проучување на NGC 756 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 7078. Во рамките на атласот на длабокото небо, Уранометрија 2000.00, објектот припаѓа на групата означена со бројот 264; додека во Каталогот на основни ѕвезди (GSC) е групиран под бројот 5856. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 349.
ОУ „Ристо Шуклев“ - Негорци
Основно училиште „Ристо Шуклев“ (официјално: Основно општинско училиште „Ристо Шуклев“ - Негорци; скратено: ООУ „Ристо Шуклев“) — единствено основно училиште во селото Негорци. Училиштето се наоѓа во средишниот дел на селото Негорци, сместено во нова училишна зграда, изградена во 1944 година.
Историја
Почетоците за организиран воспитно-образовен процес во Негорци датираат од 1873 година кога било отворено првото пропагандно училиште со настава на грчки јазик.
Во 1908 година било отворено егзархиско училиште во кое наставата се изведувала на бугарски и македонски јазик.
Во учебната 1910/11 година месното население финансирало македонско црковно-општинско училиште во кое настава изведувал македонски учител.
Под влијание на српската политика и власт, во 1913г во Негорци било отворено српско училиште.
Во периодот од 1915-1918 г. Македонија е под бугарска власт, но немало отворено училиште сѐ до назначувањето на новата српска власт на Кралството на Србите, Хрватите и Словените кога во учебната 1918/19 г. било отворено училиштето со настава на српски јазик.
Од година во година се зголемувал бројот на учениците, а наставата се изведувала во несоодветни услови. Во 1926 г. била изградена училишна зграда. Истата била реновирана по земјотресот во 1931 г.
Од 1 декември за првпат официјално народните учители наставата почнале да ја изведуваат на македонски јазик, а учениците да учат на својот мајчин јазик.
За име и патрон на училиштето се зема името на учесникот во народноослободителната војна, Ристо Шуклев, роден на 25.10.1912 во Негорци а убиен на 4.1.1944, во близина на Гевгелија, кај месноста Мала Река. Во НОВ активно се вклучува во 1943г. со организирање и достава на храна и облека на партизаните а како вработен во државните служби, имал пристап до доверливи информации, корисни за борците од НОВ.
Првите народни учители во Негорци биле Иван Антонов, Димитар Попов а потоа и Ѓорге Козаров и Цветанка Јосифова. Иако со неоформено средно образование и едногодишна работа, овие учители дале голем придонес во описменувањето на младата популација и на возрасните. Во учебната 1944/45г. во Народното основно училиште „Ристо Шуклев“ во Негорци учители биле Асен Чалков, Анка Ичоќаева, а по нив Борис Попов, Александар Лазаров и Софија Камберова. Биле опфатени деца на возраст од 7 - 15 години во основно четиригодишно образование.
Од 1948 г. основното образование од четиригодишно прераснува  во седум-годишно образование со полагање мала матура.
Наставниот кадар во училиштето бил со неоформено учителско образование до учебната 1950/51г. Поголемиот број од нив посетувале учителски курсеви за време на летниот распуст. Меѓу првите учители од населеното место  биле Слободан Мурџев, Илија Николов и Ванчо Баламов.
На ниво на држава во учебната 1952/53г. e воведен осумгодишниот образовен систем, а во училиштето во Негорци за првпат е формирана паралелка во VIII одд во учебната 1957/58г.
Во учебната 1963/64г. училиштето прераснува во централно основно училиште со подрачни училишта во Серменин, Кованец и Прдејци, а во учебната 1965/66г. отворена е забавишна група за децата пред поаѓање на училиште. Прв учител во забавишната група била Савка Баламова.
Капацитетот на училишната зграда не ги задоволува потребите, па во 1971г. почнува да се гради нова училишна зграда. Истата е пуштена во употреба во учебната 1972/73г. Од 1976г. наставата се изведува во една смена, а во старата училишна зграда се користат простории за интернатско сместување на учениците од другите села. Од учебната 1985/86г. интернатот престанува да работи поради обезбеден бесплатен превоз за учениците.
Со развојот на општествено-економските услови се зголемува бројот на вработени родители и се јавува потреба од организирано згрижување на децата од предучилишна возраст. Во 1976г. изградена е Детска градинка која до 31.08.1992г. работи во состав на училиштето а потоа е преземена од КДУ„Детска радост“ од Гевгелија.
Подрачното училиште во Серменин престана да работи во 1980/81г. а подрачното училиште во Кованец во учебната 2000/01г. Во состав на ООУ„Ристо Шуклев“ останува да работи само подрачното училиште во Прдејци со две комбинирани паралелки.
Во 1982г. училишната библиотека се здружува со селската а во 1992/93г. целиот книжен фонд е префрлен во училиштето.
Училиштето денес
ООУ „Ристо Шуклев“ се наоѓа во центарот на населеното место Негорци. Опфаќа околу 2172м2 училиштен простор и 3972м2  дворна површина. Просторот и условите за работа овозможуваат солидно реализирање на наставните и воннаставните активности во училиштето. Наставата е кабинетска и се изведува во една смена. За реализација на наставата по физичко и здравствено образование има  фискултурна сала и  спортски игралишта што се во училишниот двор. Влезниот дел на училиштето е збогатен со еколошко и етнолошко катче, а ходниците со изложени награди, пехари, дипломи и други признанија, ликовни, литературни и други изработки од учениците.
Подобрена е состојбата со прозорците на спратот, поставени се нови прозорци и влезна врата од ПВЦ столарија  со средства од Проектот за модернизација и донација од Општина Гевгелија. Во тек е реализацијата на ПЕП проектот за реконструкција на училишта со цел да се променат и  останатите прозорци.
Опременоста на училиштето со потребен инвентар и нагледни средства е добра. Последниве неколку години е зголемен бројот на наставни и други современи аудио-визуелни средства со помош на ПМО, добиена е опрема за наставата по музичко образование од фондацијата „Тоше Проески“ преку УСАИД, набавени се нови клупи и столчиња, обезбеден кабинет по информатика со соодветен инвентар од Влада на РМ. Бројот на компјутери е доволен со помош на проектот „Компјутер за секое дете“.
Наставата се реализира  во два објекта – централна училишна зграда во Негорци и подрачна училишна зграда во Прдејци. Условите за работа се подобрени со замена на вратите на училниците во централното училиште, реновирање на санитарните јазли и во двата објекта, набавка на нови плакари во училниците и канцелариите и поставување на систем за видеонадзор и обезбедување.
Во однос на опременоста на училиштето: (преку проектот на Владата  „Компјутер за секое дете“) Во училиштето има вкупно 27 вработени, од кои 20 наставници (плус 3 наставника од други училишта) и 7 раководни, стручни и технички лица.
За патронот
Основното училиште во Негорци го носи името на еден од активните соработници на Народноослободителната борба и жртва на фашизмот, Ристо Шуклев.
Роден е на 25.10.1912 г во Негорци. Учествувал во акции на прогресивните младинци во текот на 1939/40г на просторот на Негорци и Горничет. Со излегувањето на првите партизани  од гевгелискиот крај во април 1943 г, тој учествувал во собирање храна,  облека и друг материјал. Станал член на КПЈ во октомври 1943 г. Работел како службеник за војни  прашања па за потребите на Општинскиот комитет доставувал списоци за војни обврзници. Ристо Шуклев на 25 декември бил затворен со обвинување дека доставува доверливи податоци од воен карактер на партизаните. По неколкудневно ѕверско мачење во истражниот затвор во Гевгелија заедно со уште тројца затворени активисти од Негорци, на 4.01.1944 г се однесени во месноста „Мала река “ западно од Гевгелија за да покажат каде се партизаните. По ѕверското мачење, биле убиени, а во декември 1944 г нивните посмртни останки  се пренесени и погребани во Негорци.
Учество на натпревари
Училиштето редовно зема учество на регионалните и државните натпревари во Македонија.
Подрачни училишта
Во рамките на општинското основно училиште „Ристо Шуклев“ се наоѓаат и две подрачни основни училишта од прво до петто одделение, а чии ученици подоцна наставата ја продолжуваат во средишниот објект на училиштето во селото Негорци. Овие училишта се:
Јазична локализација
Целокупен процес: интернационализација, глобализација и локализација
Како што објаснува Асоцијацијата за локализација на индустриските стандарди, глобализацијата “може подобро да биде разбрана како циклус отколку како еден процес”. Глобализацијата всушност претставува однапред планиран дизајн и развојни методи за одреден производ, имајќи предвид мултикултурна- публика, со цел да се избегне зголемување на трошоците и проблеми со квалитетот, да се заштеди време и да се намалат напорите за локализација за секој регион или држава. Локализацијата е составен дел на целокупниот процес наречен глобализација.
Постојат два основни технички процеси од кои се состои глобализацијата, а тоа се '''интернационализацијата и локализацијата. Првата фаза, интернационализација,''' опфаќа плански и подготвителни фази за производ кој е направен со дизајн за поддршка на глобалните пазари. Овој процес ги отстранува сите културни претпоставки, така што специфичните содржини на секоја држава или јазик се зачувани за да бидат полесно адаптирани.
Ако оваа содржина во текот на фазата не биде оддвоена,во текот на локализацијата ќе биде потврдена,па ќе бидат пресметани и времето и трошоците за проектот.Во екстремни случаи,производите кои не поминале низ фазата на интернационализација,нема да можат да битат локализирани.
Втората фаза,локализација, се однесува на завршната адаптација на проиводот наменет за одреден пазар. Процесот на локализација,покрај другите работи, вклучува и четири други прашања: лингвистички, физички, бизнис и културни,како и технички прашања На крајот на секоја фаза се врши испробување и гаранција за квалитет,за да се осигурат дека производот нормално функционира и дека може да ги задоволи очекувањата на клиентот.
Преводот наспроти локализацијата
Локализацијата обично е претставена како “обичен” превод со користење на висока технологија меѓутоа на тој начин не може да се пренесе важноста и комплексноста на локализација, ниту пак што таа опфаќаили она што е опфатено. Понекогаш е многу тешко да се направи разлика помеѓу превод и локализација. Во принцип, локализацијата се насочува кон значајните, нетекстуални компоненти на производите или услугите. Во споредба со преводот (и притоа граматичките и правописни прашања кои варираат од место во место кадешто се зборува ист јазик), процесот на локализација може да содржи и графичко прилагодување и усвојување на локални валути, користење на соодветна форма за датуми, адреси и телефонски броеви, избор на бои и многу други детали, меѓу кои и осмислување на физичката структура на призводот.
Целта на сите овие промени е да се препознае локалната чувствителност, да се избегне конфликтот со локалната култура и навики и влез на локалниот пазар преку спојување на личните потреби и желби. На пример: локализацијата се стреми да понуди специфични мрежни места на истата фирма за секоја земја или различни изданија на книгата во зависност од местото каде книгата е објавена.
Глобализацијата наспроти локализација
Ако локализацијата претставува процес на прилагодување на еден производ одредена локација, тогаш глобализацијата го дизајнира производот за да ја намали дополнителната работа што се бара во процесот на локализација. Да претпоставиме дека некој работи за компанија која сега функционира исклучиво во САД. Меѓутоа, компанијата отвора голема канцеларија во Кина и има потреба од мрежно место на кинески јазик. Компанијата ги нуди истите производи и услуги во двете земји, само со некои мали разлики, меѓутоа некои од елементите кои се појавуваат на оригиналното мрежно место и се однесуваат на САД, може да бидат навредливи или со вознемирувачка содржина за Кина (употребата на знамиња, бои, националистички слики, песни итн.) Така, поради мали детали во презентацијата, компанијата може да изгуби одреден пазар.
Исто така, компанијата може да го прилагоди производот според потребите на своите нови купувачи (најдобар пример за тоа би биле видео игрите). Сега, да претпоставиме дека оваа компанија има големи канцеларии во десетина земји, како и потреба од специјално дизајнирани мрежни места во секоја од овие земји. Пред да одлучат како да се локализираат мрежните страници и производите понудени во секоја земја, професионалец во оваа област треба да ја посоветува компанијата за создавање на целокупна стратегија: да се глобализира начинот на кој организацијата делува.
NGC 5343
NGC 5343 — елиптична галаксија во соѕвездието Девица, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5343 се споменува и како MCG -1-35-19.
Откривање
Телото е откриено на 5 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5343 е од видот E-S0. Видливиот сјај со голо око изнесува 12,9 m, а оној во рамките на интервалот од минималната до максималната честота 13,9 m, додека површинскиот сјај изнесува 13,6 m/лм2. NGC 5343 има привидни димензии од 1,5' х 1,2'.
Други поделби
Проучување на NGC 5343 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 49412. Во рамките на атласот на длабокото небо, Уранометрија 2000.00, објектот припаѓа на групата означена со бројот 286; додека во Каталогот на основни ѕвезди (GSC) е групиран под бројот 5553. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 500.
Лека
Лека — село во Егејска Македонија, Република Грција.
Кај Школото (Ѓурѓевиште)
Кај Школото — археолошко наоѓалиште во гостиварското село Ѓурѓевиште. Претставува средновековна некропола. Се наоѓа над западната периферија на селото, во реонот на селското училиште, каде се гледаат камени плочи од гробни конструкции од типот на циста. Некрополата е делумно уништена при изградбата на училиштето.
Хрватска на Олимписките игри
Хрватска за првпат учествувала на Зимските олимписки игри во 1992 година кои се одржале во Албервил, и од тогаш учеструвала на сите Олимписки игри. Претходно, била дел од екипите на:
Гури Берг
Гури Берг (роденa на 26 јануари 1963 година) е норвешка уметница и вајарка.
Гури е родена во Трондхајм и пораснала во Хонингсваг - мало рибарско село на северниот рт на Норвешка. Додека нејзиниот татко, Ерлинг Берг, ги воспоставувал економските основи за рибарите во северните рурални области на Норвешка, Гури уште од рана возраст била изложена на креативни активности од страна на нејзината мајка Херфрид, која била професионален кројач.
Гури Берг студирала скулптура, сликарство и внатрешна архитектура 13 години - вклучително и пет години на Националната академија за ликовни уметности во Осло, Норвешка, каде што дипломирала скулптура. Берг има добиено неколку награди за нејзината работа.
1009
1009 (Римски бројки) — година според општоприфатениот календар. Тоа била 1009 година од новата ера, 9. од вториот милениум, 9. од XI век и последна од 1000-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6517 и 6518 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5759 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4769 и 4770 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1762.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1009 година се протега во 3645 и 3646, додека според второто гледиште, годината трае во текот на 3705 и 3706 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1552. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 399 и 400 исламска година.
Ментеш Али
Ментеш Али — село во Егејска Македонија, Република Грција.
Греам Тејлор
Греам Тејлор (15 септември 1944-12 јануари 2017), бил поранешен англиски фудбалер и фудбалски тренер.
Својата играчка кариера ја започнал во 1962 година и во текот на целата своја кариера играл само за два клуба Гримсби Таун (1962-1968) и Линколн Сити (1968-1972).
Папа Бенедикт III
Бенедикт III (лат.Benedictus PP. III; ? - 17 април 858) — римски папа од 29 септември 855 до 17 април 858. Бил во спор со антипапата Анстасиј, со поддршка од страна на Лудвиг II Германски. Активно бил вмешан и во конфликтите помеѓу синовите на императорот Лотар I.
Космос-1516
Космос-1516 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 27 декември 1983 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,2 минути, додека аголот на наклонетост на орбиталната рамнина во однос на рамнината на екваторот изнесувала 64,8°. Најголемото растојание од Земјата го достигнал на 267 км, а најмалото на 203.
Ибањез
Ибањез (шпански: Ibáñez) е често презиме од шпанско потекло кое го делат следните луѓе:
ПУ „Пецо Даскалот“ - Сенокос
Основно училиште „Пецо Даскалот“ (официјално: Подрачно основно училиште „Пецо Даскалот“ - Сенокос; скратено: ПОУ „Пецо Даскалот“) — подрачно основно училиште во селото Сенокос, составен дел на истоименото училиште во селото Долнени.
Училиштето е именувано по македонскиот партизан Пецо Даскалот.
Местоположба
Училиштето се наоѓа во средишниот дел на селото.
Настава
Во училиштето се изведува настава од прво до петто одделение и наставата се изведува единствено на македонски наставен јазик во 2 паралелки.
Поделба на Косово
Поделба на Косово е сугерирана како конечно решение за Косовскиот проблем меѓу СР Југославија и Република Косово. Можната поделба ќе биде поделба на Косово на етнички линии, одделувајќи го српски населеното Северно Косово и некои енклави на југ, од остатокот на албански населеното Косово. Поделбата е предложена неколкупати дури и пред Косовската независност од 2008, иако прашањето било повторно актуелно во текот на кризата во Северно Косово.
Историја
На 30 април 1999, на јавен говор, Маргарет Тачер изјавила дека се противи за да се подели Косово.
Исцртување на линијата
Поделбата на Косово значи поделба на Косово јужно од реката Ибар. Северно од реката претежно е со српско мнозинство, додека јужниот дел од реката е претежно албански. Исто така има неколку Косовско Српски енклави јужно од Ибар, кои се предложени да бидат вклучени во можната поделба на Косово. Северно Косово е контролирано од Собранието на Заедницата на општините на автономната покраина Косово и Метохија, регионална влада лојална на Белград; Додека останатиот дел од Косово е под контрола на Владата на Република Косово.
Е-Хемија
Е-хемија (Ehemija.mk) — образовно мрежно место наменето за помош во изучувањето на наставниот материјал по хемија. Мрежното место е воспоставено во 2022 година, негов издавач е „Здружението за унапредување и развој на образовнието и науката „Е-Хемија“-Прилеп“, а негов автор е професорот Блаже Димески
Содржина
Е-хемија е збирка на дидактички материјали по хемија кои се поделени во четири поглавја и 20 потпоглавја:
Стари Лозја (Ѓурѓевиште)
Стари Лозја — археолошко наоѓалиште во гостиварското село Ѓурѓевиште. Претставува осамен објект од римското време. Се наоѓа на околу 2,5 км југоисточно од селото, на патот за Неготино, каде се гледаат грамади од кршен камен, а спорадично се среќаваат и тегули.
Марко Корнаро
Ран живот и политичка кариера
Марко Корнаро бил син на Џовани де Ањезе (чија „куќа“ не преживеала до денес) и имал пет браќа. Неговото семејство (Корнер, иако често го користеле Корнаро) беше многу важно за Венеција и се смета за едно од најстарите (датира од римските Корнелии ) и моќно. Бил женет двапати: прво со Џована Скровењи од Падова, која му родила три сина и две ќерки, а потоа со извесна Катерина, за која малку се знае, освен за нејзиното скромно потекло, што му отежнувало на Марко да ја преземе функцијата Дужд.
Марко се покажал лојален на Републиката и се истакнал за време на заговорот на дужот Марино Фалиер, кој убедил некои од градските благородници да му се придружат во планот за соборување на Републиката и воспоставување на неговата единствена моќ. Кога заговорот бил откриен, Корнаро, тогаш најстариот сенатор и затоа автоматски вице-дуж, ја довел венецијанската флота во лагуните за да ја спречи интервенцијата на бунтовниците од копното.
Тој, исто така, работел краток период пред изборот на Дуждот (17 април - 21 април 1355 година). Малку се знае за периодот од неговиот живот по 1355 година, освен можеби за неговото учество (иако неуспешно) во изборот на дуждот за време на „конклавата“ од 1361 година, во која Лоренцо Челзи излегол како победник. Во тоа време Марко ја добил титулата витез, но не знаел од кого.
Водечко тело
Смртта на Лоренцо Челзи, официјално од ментална болест, и конклавата што го избрала на 21 јули, предизвикало одредена тензија во венецијанското општество, кое едвај го спречило заговорот од 1355 година, се стравувало од враќање на граѓанската војна.
И покрај клеветата што му паднала на глава поради ниското потекло на неговата сопруга, Марко бил идеален кандидат за функцијата Дуж: постар (80 години), скромен, посветен. Џовани Фоскарини и наследникот на Марко, Андреа Контарини, исто така се кандидирале за функцијата, но победата му припаднала на Корнаро и тој станал Дужд на 21 јули 1365 година.
Марко Корнаро починал во мугрите на 13 јануари 1368 година. Тој бил погребан во катедралата Санти Џовани е Паоло. Неговата надгробна плоча е украсена со скулптури на Мадона и детето од Нино Писано.
Републички пат III-197
Републикански път IIІ-197 (Републикански път IIІ-197) — третокласен пат од републичката патна мрежа на Бугарија кој се протега на територијата на Пиринска Македонија и Смољанската област. Има должина од 89,1 км.
Патот се двои налево на 87,7. км од патот II-19 во источниот дел на градот Неврокоп (Гоце Делчев). Ја преминува реката Места и источниот дел на Неврокопската Котлина, па кај селото Дабница навлегува во Доспат Планина (Дабраш) од Западните Родопи. Тука потоа минува низ селата Долно Дреново и Сатовча, па ја напушта Пиринска Македонија. Влегува во Смољанската област, стрмно спуштајќи се по источното подножје на планината, ја пресекува реката Доспат и стасува до центарот на гратчето Доспат. Оттаму продолжува на исток, го сече Велиичко-виденичкиот Дел на Родопите, минува низ селото Борино и се спушта во долината на реката В’ча кај селцето Тешел. Од овде свртува на североисток и по долината низ селото Грохотно и населбата Настан стасува до градот Девин.
На 7. км, кај пиринското село Дабница од десната страна се двои патот III-1972 (33,7 км), кој потоа минува низ селата Фустане (Хвостјане), Блатска, Абланица, Боголин, В’лкосел и Фргово и повторно доаѓа до републичкиот пат ІII-197 кај 27,1. км источно од Сатовча.
Љубомир Цуцуловски
Љубомир Цуцуловски — македонски филозоф, писател, есеист и теоретичар. Тој е професор на Филозофскиот факултет - Скопје и е автор на повеќе книги и стручни публикации. Во периодот од 1999 до 2005 година бил раководител на Институтот за филозофија. Во периодот 1993-1994 бил член на управниот одбор на Македонскиот центар за меѓународна соработка. Во 2000 година бил избран е за Претседател на Универзитетскиот сенат на „Св. Кирил и Методиј“.
Кариера
Љубомир Цуцуловски дипломирал на Катедрата за филозофија на Филозофскиот факултет во Скопје, на тема „Изворите на Бергсоновата теорија на познанието“. Магистрира по социолошки науки во 1982 година, на Институтот за социолошки и политичко-правни истражувања - Скопје, на тема: „Религијата и моралот“. Во 1992 година докторира по филозофски науки на Филозофскиот факултет во Скопје, на тема „Карл Маркс: Раѓањето на историскиот материјализам (1841-1849)“.
Во периодот од 1973 до 1975 година работел како асистент при Институтот за социолошки и политичко-правни науки. Од 1975, па сè до денес, е вработен на Филозофски факултет (Институт за филозофија). За доцент бил избран во 1992 година. Како вонреден професор бил избран 1997 година, а за редовен професор во 2002 година. Во 2007 година станал professor ordinarius. Досега држел настава по повеќе филозофски предмети, помеѓу кои и предметот „Историја на марскизмот“.
Во исто време, активно бил ангажиран во наставата на последипломските студии на следниве институти од Филозофскиот факултет: Институт за филозофија, Институт за одбранбени и мировни студии и на Институтот за историја на уметност со археологија.
Неговиот филозофски интерес е насочен, пред сè, кон проблемот на човековото оттуѓување, кон темелните филозофски прашања и проблемите што се непосредно поврзани со метафизичките прашања за Бог, за неговото постоење, за доброто и злото, под претпоставката дека седобриот, сеумниот и семоќен Бог го создал светот. Оттука, според него, едно од централните прашања на секоја филозофија на религијата е теодикејата. На планот на социјалната и политичка филозофија близок е до Марксовите анализи и сознанија за состојбите и процесите во современиот свет.
ОУ „Сабедин Бајрами“ - Камењане
Сабедин Бајрами — основно училиште во Камењане, Општина Боговиње.
Трипрсен коњ
Трипрсен коњ или хипарион (, од ἱππάριον „коњче“) — род изумрени коњи кои живееле во Северна Америка, Азија, Европа и Африка од миоценот до плеистоценот (пред ~23 — 0,7 мг), или вкупно 22 милиони години.
Живеалиштето или биомот на трипрсниот коњ биле тревести низини, прерии или степи.
Таксономија
Името на животното му го дал де Кристол (1832), утврдувајќи дека му припаѓа на семејството коњи (Equidae). Подоцна во 1998 г. Макфаден го сместува во потсемејството Hipparionini.
Морфологија
Трипрсниот коњ личел на денешниот коњ, но покрај самото копито, сè уште имал три рудиментни надворешни прсти кои не се допирале на земја. Бил висок 1,4 м
Тежина
Лежандр и Рот испитале три примероци тежина, со што се утврдени следниве проценки:
NGC 758
NGC 758 — леќеста галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 758 се споменува и како NPM1G -03.0103.
Откривање
Телото е откриено во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 758 е од видот S0. Видливиот сјај со голо око изнесува 14,4 m, а оној во рамките на интервалот од минималната до максималната честота 15,4 m, додека површинскиот сјај изнесува 13,8 m/лм2. NGC 758 има привидни димензии од 0,9' х 0,7'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 55 м 42,1 с, а неговата деклинација, односно висината на лакот на тој агол, - 3° 3' 58". Положбениот агол на објектот е во износ од 85°.
Други поделби
Проучување на NGC 758 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 7198. Во рамките на атласот на длабокото небо, Уранометрија 2000.00, објектот припаѓа на групата означена со бројот 219; додека во Каталогот на основни ѕвезди (GSC) е групиран под бројот 4686. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1281.
Вин Дизел
Дизел ја започнал својата кариера во 1990 година, но се соочил со тешкотии да постигне признание се додека не напишал, режирал и отглумил во краткиот филм Повеќеличен (1995) и неговиот дебитантски игран Залутани (1997); филмовите го поттикнале Стивен Спилберг да му даде улога на Дизел во воениот еп „Спасувајќи го војникот Рајан“ (1998). Дизел последователно го дал гласот на насловниот лик во „Железниот џин“ (1999), а потоа се здобил со углед на акција ѕвезда по насловните на франшизите „Брзи и Бесни“, „Хрониките на Ридик“. Тој треба да се појави во претстојните филмови за „Аватар“.
Дизел го дал гласот на Грот и Грот II во Киноуниверзумот на Марвел; тој ги толкуваше ликовите во шест филмови за суперјунаци, почнувајќи од „Чувари на галаксијата“ (2014). Дизел ја повтори својата улога како Грот за анимираните кратки серии на Дизни+, „Јас сум Грот“ (2022-до денес), телевизискиот посебен Чувари на галаксијата празничен посебник (2022) и анимираниот филм Ралф го руши интернетот (2018). Дизел постигнал комерцијален успех во комедијата Смирувач (2005) и неговото приражување на Џеки Диноршо во Најди ме виновен (2006) бил пофален.
Тој го основал продукциското друштво One Race Films, каде што работел и како продуцент или извршен продуцент за неговите ѕвездени возила. Дизел, исто така, ја основал издавачката куќа Racetrack Records и развивачот на видеоигри Tigon Studios, обезбедувајќи го неговиот глас и снимање на движења за сите изданија на Tigon.
Ран живот
Дизел го направи своето деби на сцената на седумгодишна возраст кога се појавил во детската претстава Диносауруска врата, напишана од Барбара Гарсон. Претставата била изведена во Театарот на Новиот град во њујоршкиот Гринич Вилиџ. Неговото учество во претставата дошло кога тој, неговиот брат и некои пријатели упаднале во просторот на Театарот на Новиот град на улицата „Џејн“ со намера да го вандализираат. Тие се соочиле со уметничкиот директор на театарот, Кристал Филд, кој наместо да повика полиција, им понудил улоги во претстојната претстава. Дизел останал вклучен во театарот во текот на адолесценцијата, продолжувајќи да го посетува Хантеровиот колеџ во Њујорк, каде студиите за творечко пишување го навеле да започне да пишува сценарија. Тој се идентификувал како „повеќеличен“ глумец. Синклер почнал да го користи своето уметничко име Вин Дизел додека работел како редар во ноќниот клуб „Танел“ во Њујорк, сакајќи построго звучно име за неговата професија. Вин потекнува од венчаното презиме на неговата мајка, Винсент, додека презимето Дизел доаѓа од неговите пријатели поради неговата склоност да биде енергичен. Првата филмска улога на Дизел било краткото незабележано појавување во драмскиот филм Будења во 1990 година. По неколку години борба да се здобие со глумечки улоги, Дизел решил да сними свој краток филм за да обезбеди средства за своето деби во игран филм. Во 1994 година, тој го напишал, режирал, продуцирал и отглумил во краткиот драмски филм „Повеќеличен“, полусаможивотописен филм кој го следи борбениот повеќерасен глумец заглавен во постапката на аудиција. Филмот бил избран за прикажување на Канскиот фестивал во 1995 година. Покрај глумењето, Вин Дизел се издржувал финансиски и работејќи како редар и рекламен продавач на светилки.
Во 1997 година, Дизел обезбедил средства за да го направи својот прв долгометражен филм „Залутани“, урбана драма во која играл водач на банда чија љубов кон жената го вдахнува да се обиде да ги промени своите начини. Напишан, режиран и продуциран од Дизел, филмот бил избран за номинација на Фестивалот Санденс во 1997 година, што довело до договор со MTV да го претвори во серија која никогаш не се остварила. Режисерот Стивен Спилберг го забележал Дизел откако го видел во „Повеќеличен“ и му доделил мала улога на војник во неговиот воен филм од 1998 година, награден со Оскар, „Спасувајќи го војникот Рајан“. Ова ја означи првата голема филмска улога на Дизел во Холивуд. Во 1999 година, тој го обезбедил гласот на насловниот лик во анимираниот филм „Железниот џин“.
Дизел ја повтори својата улога како Доминик Торето во делата пет до девет од франшизата „Брзи и бесни“, „Брзи и бесни 5“ (2011), „Брзи и бесни 6“ (2013), „Бесни и бесни 7“ (2015), „Судбината на бесните“ (2017) и „Ф9“ (2021). Тој ја повторил својата улога како Ридик во третиот филм од серијалот „Хрониките на Ридик“, едноставно насловен „Ридик“ (2013). Во август 2013 година, Дизел добил ѕвезда на Булеварот на славните во Холивуд. Тој го дал гласот на ликот Грот во филмот „Чувари на галаксијата“ од Киноуниверзумот на Марвел од 2014 година. Тој глумел во натприродниот акциски филм „Последниот ловец на вештерки“ (2015). Во 2016 година, Дизел се појавил како спореден лик во воената драма на Анг Ли, Долгата прошетка на полувремето на Били Лин.
Во 2017 година, Дизел исто така ги повторил своите улоги како Зендер Кејџ во Икс-икс-икс: Враќање на Зендер Кејџ, и Грот во „Чувари на Галаксијата том 2“. Во текот на неколку години, Дизел разговарал за играње две одделни улоги во Киноуниверзумот на Марвел. Во ноември 2016 година, Режисерот на „Чувари на галаксијата“, Џејмс Ган, потврдил дека Дизел бил во преговори да го игра Благагар Болтагон/Црниот Болт за планираниот филм „Нелуѓе“, но наместо тоа, тој бил претворен во телевизиска серија без да е вклучен Дизел.
Дизел ја повтори својата улога на Грот уште еднаш во вкрстените филмови „Одмаздници: Бесконечна војна“ (2018) и „Одмаздници: Крај на игрите“ (2019) кои ги комбинирале суперјуначките екипи на Чувари на галаксијата и Одмазници. Тој рекол: „[Јас] мислам дека ќе има момент што сите го чекаме, и без разлика дали го знаете тоа или не, чекате да ги видите [Грот] и [Хулк] како се впуштаат.“
Дизел го толкувал ликот на Валијант Комикс, Блодшот во истоимениот филм кој излегол во март 2020 година. Тој, исто така, се приклучува на глумечката екипа на серијалот „ Аватар“ на Џејмс Камерон.
Личен живот
Дизел изјавил дека претпочита да ја одржува својата приватност во однос на неговиот личен живот, изјавувајќи: „Нема да го ставам тоа на насловна страница на списание како некои други глумци. Поаѓам од кодот на тишината на Харисон Форд, Марлон Брандо, Роберт де Ниро, Ал Пачино.“
Некаде околу 2001 година, Дизел се забавувал со неговата колешка од „Брзи и бесни“ Мишел Родригез. Од 2007 година е во врска со мексиканската манекенка Палома Хименез; двојката има три деца: ќерката Ханија Рајли (родена во април 2008 година), син Винсент Синклер (роден 2010 година), и ќерка Полин (родена во март 2015 година). Полин е именувана во чест на неговиот колега и близок пријател Пол Вокер, кој починал во ноември 2013 година. Тој е и кум на ќерката на Вокер, Медоу. Дизел, исто така, дели блиско пријателство со колешката од „Брзи и бесни“, Тајрис Гибсон, и во ноември 2021 година, Дизел одржал говор на церемонијата за промоција на бразилскиот џиу-џицу појас во Калифорнија во чест на еден од неговите најстари пријатели, Валентино Моралес кој бил унапреден во црн појас.
Дизел е познат по неговиот изразит длабок глас. Тој рекол дека неговиот глас се здебелил околу 15-годишна возраст, давајќи му зрел глас кога зборел на телефон, кој често го користи за неговите глумечки изведби. Дизел е долгогодишен обожавател на Зандани и змејови, и го напишал предговорот за 30 години авантура: Прослава на Зандани и змејови (2004). Канадскиот дизајнер и развивач на видеоигри, Мерит к за него ја создал играта ''Vin Diesel DMing a Game of D&D Just For You' во 2015 година. Тој ја изразил својата љубов кон Доминиканската Република и како се поврзува со нејзините повеќекултурни аспекти. Тој е запознаен со нејзиниот поранешен претседател, Леонел Фернандез, и се појавил во една од претходните предизборни реклами на Фернандез. Подоцна обезбедил филмско снимање во земјата за Разбојници и Брзи и Бесни (и обете во 2009 година).
Народен музеј Топлице
Изминативе години под раководство на Музејот се вршеле археолошки истражувања на повеќе локалитети во Топлица. Во јули 2008 година, откриени се остатоци од римски бањи од III век п.н.е. во портата на градската црква Свети Прокопија , и на локалитетот Плочник, кој припаѓа на винчанската култура, пронајдени се траги кои укажуваат дека таму се наоѓал најстариот металуршки центар во Европа. На почетокот на есента 2009 година започнала изградбата на археолошки парк со реконструкција на неолитското село во Плочник.
Минатото на музејот
Музејот е основан во 1948 г година и вклучувал колекција оружје, документи од Втората светска војна. Тој бил сместен во оставината на д-р Алекса Савиќ, т.н Савиќевац, кој се наоѓа на ридот Хисар над градот, како дел од урнатините на Прокупска тврдина.
Оригиналната поставка била во 1962 година преселена во денешните простории, во т.н. Стара пошта, која е изградена во 1925 година, според проектот на архитект от Бранко Танажевиќ, од 1912  година.
Заедно со преселбата во нови простории, била направена и нова изложба наречена „Работничко движење и НОБ“, која е изложена и денес, со мали измени. Инсталацијата поврзана со Топличкото востание е направена во 1977 година, а нова поставка е направена во 1994  година. Предметите од областа на етнологијата, кои се поврзани од основањето на музејот, се групирани од 1986 година во рамките на отсекот за етнологија. Дел од оваа збирка е претставена во т.н Градска соба, која е дел од постојаната музејска поставка. Археолошката поставка во музејот е направена во 1989 година и вклучува археолошки наоди и нивни фотографии, од праисторијата до средниот век. Во рамките на музејот, денес има две галерии. Една од нив ( Галерија на Народниот музеј на Топлице ) се наоѓа во музејската зграда и е изградена во 1978 година, со адаптација и доградба на музејската зграда, во која учествувал Заводот за заштита на спомениците на културата од Ниш, а неговата колекција денес опфаќа над 250 уметнички дела. Галеријата „Божа Илиќ “ се наоѓа во градската пешачка зона, улица Јужна Богданова и е формирана во 1996 година, а од 1998 г. Музејот е домаќин на ликовната колонија „Спомен на Божа Илиќ“ во чии рамки се доделува наградата „Божа Илиќ“.
Едвард Зис
Зис бил пионер во проучувањето на процесите на набирање, раседување и геолошката структура на европските Алпи. Познатата книга на Зис во четири тома „Лицето на Земјата“ (австриски:„Das Antlitz der Erde“, 1885-1909), е напишана како енциклопедиски преглед на планините а Земјата, нивните структури и создавањето, како и историјата на океаните. Прв од геолозите дошол до идеја - подоцна отфрлена - за можноста на постоење копнени мостови што ги соединенуваат континентите Јужна Америка, Африка, потконтинентот Индија и Австралија. Зис тој голем континент од минатото го нарекол Гондвана - името и натаму се користи за означување на некогашиот суперконтинент.
NGC 5344
NGC 5344 — спирална галаксија во соѕвездието Мала Мечка, заведена во Новиот општ каталог на длабоконебесни тела.